En større mængde olie blandede sig mandag aften med vandet ved havnen i Skagen. Det skete, fordi en olieslange fra et skib sprang, da man ville flytte olien. Det fortæller vagthavende ved Beredskabscenter Frederikshavn. For at kontrollere olieudslippet dæmmer beredskabet skibet ind i en flydespærre langs kajen. Her vil de samtidig kunne få overblik over hvor meget olie, der er havnet i vandet. Det gælder om at handle hurtigt, når olien i overfladen af vandet skal suges op ved hjælp af en slamsuger. Olien er nemlig efter knap 30 minutter allerede trukket ud mod havet. Beredskabscenter Frederikshavn forventer, at det vil tage flere timer at suge olien op.

Opsummering:
Beredskabscenter Frederikshavn arbejder mandag aften på at begrænse et olieudslip.